CELEX: 32019D2190
Language: el
Date: 2019-12-19 00:00:00
Title: Απόφαση(ΕΕ)2019/2190του Ευρωπαϊκού Συμβουλίου της 19ης Δεκεμβρίου 2019 με την οποία διορίζονται δύο μέλη της Εκτελεστικής Επιτροπής της Ευρωπαϊκής Κεντρικής Τράπεζας

20.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 330/52
               
            
         ΑΠΟΦΑΣΗ(ΕΕ)2019/2190ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ
         της 19ης Δεκεμβρίου 2019
         με την οποία διορίζονται δύο μέλη της Εκτελεστικής Επιτροπής της Ευρωπαϊκής Κεντρικής Τράπεζας
         ΤΟ ΕΥΡΩΠΑΪΚΟ ΣΥΜΒΟΥΛΙΟ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 283 παράγραφος 2,
         Έχοντας υπόψη τις συστάσεις του Συμβουλίου της Ευρωπαϊκής Ένωσης (1),
         Έχοντας υπόψη τις γνώμες του Ευρωπαϊκού Κοινοβουλίου (2),
         Έχοντας υπόψη τις γνώμες του Διοικητικού Συμβουλίου της Ευρωπαϊκής Κεντρικής Τράπεζας (3),
         Εκτιμώντας τα ακόλουθα:
         
                     (1)
                  
                  
                     Ο κ. Benoît COEURÉ διορίστηκε μέλος της Εκτελεστικής Επιτροπής της Ευρωπαϊκής Κεντρικής Τράπεζας για θητεία οκτώ ετών από την 1η Ιανουαρίου 2012. Η θητεία του λήγει στις 31 Δεκεμβρίου 2019.
                  
               
                     (2)
                  
                  
                     Η κα Sabine LAUTENSCHLÄGER διορίστηκε μέλος της Εκτελεστικής Επιτροπής της Ευρωπαϊκής Κεντρικής Τράπεζας για θητεία οκτώ ετών από τις 27 Ιανουαρίου 2014. Με επιστολή της 26ης Σεπτεμβρίου 2019, ο Πρόεδρος της Ευρωπαϊκής Κεντρικής Τράπεζας ενημέρωσε τον Πρόεδρο της Ευρωπαϊκής Επιτροπής για την απόφαση της κας Sabine LAUTENSCHLÄGER να παραιτηθεί από τη θέση της στην Εκτελεστική Επιτροπή, με ισχύ από τις 31 Οκτωβρίου 2019, πριν από τη λήξη της θητείας της.
                  
               
                     (3)
                  
                  
                     Ως εκ τούτου, πρέπει να διορισθούν δύο νέα μέλη στην Εκτελεστική Επιτροπή της Ευρωπαϊκής Κεντρικής Τράπεζας.
                  
               
                     (4)
                  
                  
                     Το Ευρωπαϊκό Συμβούλιο επιθυμεί να διορίσει τον κ. Fabio PANETTA και την κα Isabel SCHNABEL, οι οποίοι, κατά την άποψή του, πληρούν όλες τις προϋποθέσεις του άρθρου 283 παράγραφος 2 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι κάτωθι διορίζονται μέλη της Εκτελεστικής Επιτροπής της Ευρωπαϊκής Κεντρικής Τράπεζας για θητεία οκτώ ετών από 1ης Ιανουαρίου 2020:
            
                        —
                     
                     
                        ο κ. Fabio PANETTA,
                     
                  
                        —
                     
                     
                        η κα Isabel SCHNABEL.
                     
                  
         
            Άρθρο 2
            Η παρούσα απόφαση αρχίζει να ισχύει από την ημέρα της έκδοσής της.
         
         
            Βρυξέλλες, 19 Δεκεμβρίου 2019.
            
               
                  Για το Ευρωπαϊκό Συμβούλιο
               
               
                  Ο Πρόεδρος
               
               C. MICHEL
            
         
         
            (1)  ΕΕ C 351 της 17.10.2019, σ. 1· ΕΕ C 385 της 13.11.2019, σ. 1.
         
            (2)  Γνώμες της 17ης Δεκεμβρίου 2019 (δεν έχουν δημοσιευθεί ακόμη στην Επίσημη Εφημερίδα).
         
            (3)  Γνώμη της 23ης Οκτωβρίου 2019 (ΕΕ C 373 της 5.11.2019, σ. 2)· γνώμη της 11ης Δεκεμβρίου 2019 (δεν έχει δημοσιευθεί ακόμη στην Επίσημη Εφημερίδα).